নেহরুর নির্মান করা ভারত একটি চেতনার নাম। মোদি ক্ষমতায় আসার পর দারুণ ভাবে সেই চেতনা বিপর্যস্ত। কথায় কথায় নেহেরুর ভারত মুখ কালো করে পিছনের সারিতে সরে যাচ্ছে। এরকম পরিস্থিতিতে ভগত সিংয়ের প্রতি মোদির, বিজেপির, আরএসএসের এই গদগদ আবেগ কি তাহলে উল্টোপথে নেহরুর প্রতিই বর্ষিত হচ্ছে না? অথবা কি এরকম ধরে নেওয়া উচিত হবে আরএসএস তাদের আদর্শে সংস্কার ঘটিয়ে একটু একটু কম্যিউনিজমকে আমল দিতে চাইছে? ভগত সিংকে গ্রহণ করতে গেলে তো তাঁর ধর্মবিরোধী ভাবনাকেও গ্রহণ করতে হয়। তাতেও কি রাজি সংঘ পরিবার?